29 जून तक कर सकेंगे अप्लाय, 7 जुलाई को NSE-BSE पर लिस्ट होगें शेयर्स
ड्रोन बनाने वाली कंपनी आइडियाफोर्ज टेक्नोलॉजी लिमिटेड का IPO आज ओपन हो गया है। इस इनिशियल पब्लिक ऑफरिंग यानी IPO के जरिए कंपनी 592 करोड़ रुपए जुटाना चाहती है। रिटेल निवेशक इस IPO के लिए 26 जून से 29 जून तक बिडिंग कर सकते हैं।
ड्रोन बनाने वाली कंपनी आइडियाफोर्ज टेक्नोलॉजी लिमिटेड का IPO आज ओपन हो गया है। इस इनिशियल पब्लिक ऑफरिंग यानी IPO के जरिए कंपनी 567 करोड़ रुपए जुटाना चाहती है।
रिटेल निवेशक इस IPO के लिए 26 जून से 29 जून तक बिडिंग कर सकते हैं। 7 जुलाई को बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर कंपनी के शेयर लिस्ट होंगे। इसके अलावा मंगलवार (27 जून) को साइएंट DLM का IPO भी ओपन होगा।
अगर आप भी इसमें पैसा लगाने का प्लान बना रहे हैं तो हम आपको बता रहे हैं कि आप इसमें कितना निवेश कर सकते हैं।
मिनिमम और मैक्सिमम कितना पैसा लगा सकते हैं?
रिटेल निवेशक को मिनिमम एक लॉट यानी 22 शेयरों के लिए अप्लाय करना होगा। कंपनी ने IPO का प्राइज बैंड 638-672 रुपए प्रति शेयर रखा है। यदि आप IPO के अपर प्राइज बैंड 672 रुपए के हिसाब से 1 लॉट के लिए अप्लाय करते हैं तो आपको 14,784 रुपए लगाने होंगे। रिटेल निवेशक मैक्सिमम 13 लॉट यानी 286 शेयर के लिए बिडिंग कर सकते हैं, जिसके लिए उन्हें अपर प्राइज बैंड के हिसाब से 192,192 रुपए खर्च करने होंगे।
IPO में 10% हिस्सा रिटेल इनवेस्टर्स के लिए रिजर्व
कंपनी के इश्यू का 70% हिस्सा क्वालिफाइड इंस्टीट्यूशनल इनवेस्टर्स (QIP) के लिए रिजर्व रखा गया है। इसके अलावा 10% हिस्सा रिटेल इनवेस्टर्स और बाकी 15% हिस्सा नॉन-इंस्टीट्यूशनल इन्वेस्टर्स (NII) के लिए रिजर्व है।
240 करोड़ रुपए के नए शेयर इश्यू करेगी कंपनी
कंपनी इस IPO के लिए 240 करोड़ रुपए के नए शेयर इश्यू करेगी। जबकि प्रमोटर्स और मौजूदा निवेशक 48.69 लाख इक्विटी शेयर्स को इस IPO के जरिए बेचेंगे। कंपनी IPO से जुटने वाले पैसों का यूज जनरल कॉर्पोरेट ऑब्जेक्टिव, लोन चुकाने के साथ प्रोडक्ट डेवलपमेंट में करेगी।
मैपिंग, सेफ्टी और सर्विलांस के लिए ड्रोन को बनाती है आइडियाफोर्ज
​आइडियाफोर्ज टेक्नोलॉजी मुंबई बेस्ड वर्टिकल इन्टग्रेशन फर्म है, जो मैपिंग, सेफ्टी और सर्विलांस के लिए ड्रोन को बनाती और डिजाइन करती है। आइडियाफोर्ज भारतीय मानव रहित विमान सिस्टम (UAS) मार्केट में अग्रणी है।
1लैटिस रिपोर्ट के अनुसार, वित्त वर्ष 2012 में कंपनी की मार्केट में लगभग 50% हिस्सेदारी थी। कंपनी सशस्त्र पुलिस बल, राज्य पुलिस विभाग, आपदा प्रबंधन बल, वन विभाग और स्मार्ट शहरों के संबंध में निजी ठेकेदारों के साथ मिलकर भी बिजनेस करती है।
27 जून को साइएंट DLM का IPO ओपन होगा
इलेक्ट्रिक मैन्युफैक्चरिंग सर्विस उपलब्ध कराने वाली कंपनी साइएंट DLM का कल यानी 27 जून को IPO ओपन होगा। इस IPO के जरिए कंपनी 592 करोड़ रुपए जुटाना चाहती है। इस इश्यू के लिए कंपनी ने 250-265 रुपए प्राइस बैंड तय किया है। रिटेल निवेशक इस IPO के लिए 27 जून से 30 जून तक अप्लाई कर सकेंगे।
इसमें रिटेल निवेशक मिनिमम एक लॉट यानी 56 शेयरों के लिए अप्लाई कर सकते हैं। यदि वह IPO के अपर प्राइज बैंड 265 रुपए के हिसाब से 1 लॉट के लिए अप्लाई करते हैं, तो उनको 14,840 रुपए इन्वेस्ट करने होंगे।
